Hrvatske odbrambene snage - Wikipedia, slobodna enciklopedija

# Hrvatske odbrambene snage

### Sa Wikipedije, slobodne enciklopedije

Zastava HOS-a

Hrvatske odbrambene snage (hrv. Hrvatske obrambene snage, HOS) su paravojna formacija koja je formirana u Hrvatskoj i Bosni i Hercegovini, kao vojni ogranak HSP-a (Hrvatske stranke prava), danas HSP 1861. pod vodstvom Dobroslava Parage. Hrvatske odbrambene snage su formirane kako bi se zaustavila velikosrpska agresija na Hrvatsku i Bosnu i Hercegovinu.

Politika Hrvatskih odbrambenih snaga bila je političko i vojno savezništvo Hrvata i Bošnjaka u Bosni i Hercegovini protiv velikosrpske politike osvajanja Bosne i Hercegovine.

Hrvatske odbrambene snage dostigle su u ljeto 1992. zavidnu jačinu. Nakon Mostara, Hrvatske odbrambene snage, u kojima se pored Hrvata borio i dobar dio Bošnjaka, izvršile su prodor do grada Stoca, a dana 6. augusta došli su u neposrednu blizinu glavnog srpskog uporišta u istočnoj Hercegovini, Trebinja.

Nakon dogovara Franje Tuđmana i Slobodana Miloševića, kao i kasnijih dogovara Mate Bobana i Radovana Karadžića o podjeli BiH i srpsko-hrvatskom savezništvu, Blaž Kraljević zapovjednik HOS-a Hercegovine 9. maja 1992. izdaje javni proglas u kojem poziva građane BiH, posebno Hrvate i Bošnjake da ne prihvate izdaju Bosne i Hercegovine.

9. augusta 1992, nakon što je HOS zauzeo dijelove općine Trebinje, Mate Boban poziva Kraljevića na sastanak u Mostar. Vinko Martinović Štela, kasnije osuđen za ratne zločine nad Bošnjacima pred Međunarodnim krivičnim sudom za bivšu Jugoslaviju, odveo je generala Kraljevića na mjesto sastanka. Sastanku je navodno prisustvovao i "ministar obrane Hrvatske Republike Herceg-Bosne". Pri povratku sa sastanka Kraljević je sa osam zamjenika Hrvatskih odbrambenih snaga (Gordan Čuljak, Šahdo Delić, Ivan Granić, Rasim Krasnići, Osman Maksić, Mario Medić, Vinko Primorac i Marko Stjepanović) upao u unaprijed postavljenu klopku Hrvatskog vijeća odbrane. Kraljevićeva pratnja zasuta je iz velikog broja automatskih pušaka. Vodstvo Hrvatskih odbrambenih snaga bilo je likvidirano. Nakon toga HOS u BiH se raspao. Najveći dio hrvatskih boraca se priključio HVO-u dok su Bošnjaci otišli u Armiju RBiH.

## [uredi] Također pogledajte

- Bošnjačko-hrvatski sukob
- Rat u Bosni i Hercegovini

## [uredi] Literatura

- "Sarajevo, i poslije", Erich Rathfelder, München 1998.

## [uredi] Vanjski linkovi

- Vjesnikov članak o Kraljevićevom ubistvu i HOS-u
- HSP 1861.

Preuzeto sa: "http://bs.wikipedia.org../../../h/r/v/Hrvatske_odbrambene_snage.html"

Kategorije: Rat u Bosni i Hercegovini

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- English
- Español
- Hrvatski
- Српски / Srpski